༈ །དབུས་གོང་དཀར་རྒྱ་མཚོའི་སྲས་ཀྱི་དྲི་ལན། མཁྱེན་བརྩེ་ནུས་པའི་རང་
གཟུགས་གཏན་གྱི་སྐྱབས། །འཇམ་མགོན་བླ་མའི་ཞབས་ལ་གུས་བཏུད་ནས། །
དཔྱོད་ལྡན་སོམ་ཉིའི་དྲ་བ་དུམ་བུ་རུ། །གཅོད་པའི་དྲི་ལན་མཚོན་རྣོན་གདེང་བར་
བྱ། །དཔྱོད་ལྡན་ལྷ་སྲས་མཆོག་ནས་ཇི་ལྟར་བཀའ་འདྲི་སྩལ་བའི་ལན་བློ་མིག་མི་
གསལ་བས་གང་ཤར་མདོར་བསྡུས་འབུལ་བ་ལ། དང་པོ་ལ་དོན་གྱི་ལས་ལ་སུ་སོགས་
བདུན་འཇུག་པའི་དཔེར་བརྗོད་ནི། ཤར་ཕྱོགས་སུ་འགྲོ། རྡོ་བར་གཟུགས་བརྙན་
བྱེད། མཐའ་རུ་འཁྱོལ། རྒྱ་གར་དུ་འགྲོ། རྒྱབ་ཏུ་ཕྱོགས། མདུན་ན་རྒྱུ། གཟུགས་
ལ་ལྟ། ཞེས་པ་ལྟ་བུ། ཆེད་ལ་སུ་སོགས་བདུན་འཇུག་པའི་དཔེར་བརྗོད་ནི། ཆོས་
ཕྱོགས་སུ་འབད། དམན་པར་བརྩེ། བདུད་རྩི་རུ་བསྒྲུབ། ཤིང་གཅོད་དུ་སྟ་རེ་
284

བཙལ། གྲུབ་ཏུ་རེ། ཚོགས་ན་ནོར་འགྱེད། ཤིང་ལ་ཆུ་འདྲེན། ཞེས་པ་ལྟ་བུ།
རྟེན་གནས་ལ་སུ་སོགས་བདུན་འཇུག་པའི་དཔེར་བརྗོད་ནི། ཤར་ཕྱོགས་སུ་འོད་
སྣང་། མེར་མེ་ལྷ་གནས། ལྟེ་བ་རུ་རྫིང་བཅས། ལྷ་ཁང་དུ་མཆོད་རྟེན་ཡོད། ས་
འོག་ཏུ་སྟོབས་ལྡན་གནས། གཟུགས་ཁམས་ན་ཚངས་པ་ཡོད། ལྕགས་ལ་གསེར་
འདུག །ལྟ་བུ། །དེ་ཉིད་ལ་སུ་སོགས་ལྔ་འཇུག་པའི་དཔེར་བརྗོད་ནི། སྐྱབས་སུ་
ཤེས། སྲ་བར་བྱེད། ཚེ་ལྷ་རུ་བསྟེན། འོད་དུ་འཚེར། གཅིག་ཏུ་གྱུར། ལྟ་བུ། ཚེ་
སྐབས་ལ་སུ་སོགས་བདུན་འཇུག་པའི་དཔེར་བརྗོད་ནི། ཚེས་གཉིས་སུ་ཉི་མ་ལྡོག །
སྔ་བར་ལྡང༌། ཉི་མ་འཆར་ཁ་རུ་འགྲོ། རྒྱུན་དུ་ཆོས་ཀློག །རྟག་ཏུ་སྨྲ། གུང་ན་
མཉམ་པར་བཞག །སྲོད་ལ་བདུད་བཏུལ། ཅེས་པ་ལྟ་བུའོ། །རིན་སྤུངས་པས།
ཕུན་ཚོགས་ལོངས་ལ་སྤྱོད་གྱུར་ཅིག །ཅེས་པའི་ལན་ནི། དེ་ཉིད་ལ་འཇུག་པ་མིན་
ཏེ། ཕུན་ཚོགས་ལོངས་སུ་སྤྱོད་གྱུར་ཅིག །ཅེས་པའི་སུ་དེ་དེ་ཉིད་ལ་འཇུག་ཀྱང་།
ཕུན་ཚོགས་ལོངས་ལ་སྤྱོད་གྱུར་ཅིག །ཅེས་པའི་ལ་དེ་དེ་ཉིད་ལ་མི་འཇུག་སྟེ༑ རྗེ་
དཀོན་མཆོག་འཇིགས་མེད་དབང་པོའི་གསུང་ན། མཎྜལ་སྐབས། སངས་རྒྱས་ཞིང་
དུ་དམིགས་ཏེ་དབུལ་བར་བགྱི། །ཞེས་བརྗོད་ན། སངས་རྒྱས་ཀྱི་ཞིང་དེ་འབུལ་རྒྱུའི་
རྫས་དང༌། སངས་རྒྱས་ཞིང་ ལ་ དམིགས་ཏེ་ དབུལ་བར་བགྱི། ཞེས་བརྗོད་ན།
སངས་རྒྱས་ཀྱི་ཞིང་དེ་འབུལ་སའི་ཡུལ་དུ་འགྲོ་བར་གསུངས་པ་དང་ཚུལ་འདྲའོ། །དེ་
བཞིན་དུ། སྣང་ལ་རང་བཞིན་མེད། ཅེས་པའི་ལ་ཡང་། ཞིང་སོགས་དང་འཇུག་པ་
མཐུན་པའི་ཚིག་ཕྲད་ཙམ་ལས་དེ་ཉིད་ཀྱི་དོན་མ་ཚང་ངམ་སྙམ་པ་ལགས། ༈
གཉིས་པ་དུ་བ་མཐོང་ནས་མེ་ཡོད་པར་ཤེས་སོ། །ཞེས་པའི་ནས་དེ་རྣམ་དབྱེ་ལྔ་པའི་
ཁོངས་གཏོགས་རྒྱུ་མཚན་ལ་འཇུག་པ་མིན་གྱི། རྣམ་དབྱེ་བདུན་པའི་བྱེ་བྲག་ཚེ་
སྐབས་ལ་འཇུག་པ་ཡིན་ནོ། །ཡང་བདག་གི་འགྲེལ་པར་དགར་གཞི་དང་དགར་ཆོས་
རིགས་མཐུན་པ་ལ་ནས་དང་། རིགས་མི་མཐུན་པ་ལ་ལས་འཇུག་པར་བཤད་པ་དེ།
རྗེ་སི་ཏུའི་གཞུང་དོན་བསྡུས་ཏེ་བཀོད་ཁུལ་ཡིན་ཀྱང༌། དགོངས་པར་སོང་མ་སོང་
ཕྲན་རང་ལའང་ད་ལྟ་སོམ་ཉི་འདུག་མོད། སྔ་མའི་ཁས་ལེན་བསྐྱངས་ནས་ལན་ཞུ་
285

བར། ལྷ་མི་ལྷ་མིན་གསུམ་གྱི་དཀྱིལ་ནས་མི་ཁོ་ན་ཆོས་ཀྱི་རྟེན། ཞེས་པ་འདི། རྗེ་སི་
ཏུའི་འགྲེལ་པར་ཚོགས་ཀྱི་ནང་ནས་འབྱིན་པ་ལྟ་བུར་དགར་བ་ལ༌ནས་ཐོབ་པའི་
གསེར་དངུལ་གཉིས་ཀྱི་ནང་ནས་གསེར་གོང་ཆེ། ཞེས་པ་དང་
དཔེར་བརྗོད་དུ།
མཐུན་པས། དགར་གཞིའི་མི་དང་དགར་ཆོས་ཀྱི་མི་གཉིས་རིགས་མཐུན་པར་གོ་བ་
ལགས། ཡང༌། ཡི་གེ་ལས་ཨ་ཡིག་ཁོ་ན་མཆོག་ཅེས་པ་ཡང་། རྗེ་སི་ཏུའི་འགྲེལ་པར།
གཞི་གཉིས་སམ་མང་པོ་ལས་ཀྱང་རུང་། དེ་དག་གི་ནང་ནས་ཕྱུང་བ་ལྟ་བུ་མ་ཡིན་
པར་ལོགས་སུ་དགར་བ་ཙམ་གྱི་དོན་ལ་ལས་ཀྱི་སྒྲ་འཇུག་པའི་དཔེར་བརྗོད་དུ། ཁ་
ཁ་དོག་གཞན་
དོག་རྣམས་ལས་དཀར་པོ་ཉིད་མཛེས་སོ། །ཞེས་པ་དང་མཐུན་པས།
མ་རྣམས་ལས་དཀར་པོ་མཛེས། །ཞེས་པའི་དོན་ཡིན་ནམ། ཁ་དོག་ཡིན་ནོ་ཅོག་
ལས་དཀར་པོ་མཛེས་ཞེས་པའི་དོན་གང་ཡིན། དང་པོ་ལྟར་ནའང་དགར་གཞི་དང་
དགར་ཆོས་རིགས་མི་མཐུན་ཏེ། ཁ་དོག་གཞན་མ་རྣམས་དང་ཁ་དོག་དཀར་པོ་རིས་
ཐ་དད་ཡིན་པའི་ཕྱིར། གཉིས་པ་ལྟར་ན་དཀར་པོ་ཁ་དོག་གི་གྲས་ནས་ཕུད་པ་ཡིན་
པས། དགར་གཞི་དང་དགར་ཆོས་ཤིན་ཏུའང་རིགས་མི་མཐུན་པར་སོང་བ་ལགས་
པས་དེས་ན་ཡི་གེ་ཡོད་དོ་ཅོག་ལས་ཨ་ཡིག་ཁོ་ན་མཆོག་གོ་ཞེས་པའི་ཚིག་གིས་ཨ་ཡིག་
ཀྱང་ཡི་གེའི་གྲས་ནས་མི་འབུད་པར་ཡི་གེ་གཞན་མ་རྣམས་ལས་ཨ་ཡིག་ཁོ་ན་མཆོག་གོ་
ཞེས་པའི་དོན་མཐུན་གྱི་གཏན་ཚིགས་འདིས་གསལ་བྱེད་ཀུན་གྱི་མཇུག་ཏུ་སྙོམ་ཆུང་
སྡོད་མཁས་བྱེད་མུས་སུ་འདུག་ཆོག་པར་ཞུ། ༈ གསུམ་པ། བདག་སྐབས་འདིའི་
མཚན་མེད་ཡིན་ན་མ་ནིང་ཡིན་པས་ཁྱབ་པ་ཁས་མི་ལེན་ཅིང༌།
གསལ་བྱེད་སྡེ་ཚན་
ལྔར་སྒྲིལ་ཚེ་ཨ་ཡིག་མོ་གཤམ་དང༌། མོ་གཤམ་ལ་ནང་གསེས་བྱེད་རྩོལ་དྲག་ཞན་
གཉིས་སུ་བྱས་པ་ལ་སྐྱོན་གཏན་ནས་མེད་དེ། གཞུང་ཉིད་ལས། གསལ་བྱེད་སྡེ་ཚན་
ལྔར་སྒྲིལ་ནས་སླར་མོ་གཤམ་དང་ཤིན་ཏུ་མོ་མོའི་ཡི་གེར་བསྡུས་ནས་སྡེ་ཚན་གསུམ་དུ་
མཛད་པ་དང༌། རྗེས་མཇུག་བཅུ་པོ་མོ་མ་ནིང་གསུམ་དུ་དབྱེ་ནས་སླར་ཕོ་གསུམ་མོ་
གཉིས་མ་ནིང་གསུམ་སྟེ་བརྒྱད་དུ་དབྱེ་བ་ལ་མཁས་པ་སུས་ཀྱང་སྐྱོན་གདགས་སུ་མེད་
པ་བཞིན་ནོ། །དེ་ལྟར་ན་མཚན་མེད་ཟེར་ཚད་མ་ནིང་ངོ་སྙམ་པའི་ཐུགས་དོགས་ཀྱི་
286

མདུད་པས་ཡོངས་སུ་བཅིངས་པ་དེ་ཉིད་སྤྲུལ་ལས་བྱས་པ་ལྟར་རང་ཞིག་ལས་འོས་
མེད་པས་འོག་མ་རྣམས་ལ་ཡང་ལན་དེ་ཁས་ཆོག་པ་ལགས། ༈ བཞི་པ། ཟ་མ་
ཏོག་ལས། བ་ཡིག་སྔོན་འཇུག་ཕོ་ཡིན་པས། །མིང་གཞིའི་ཕ་ཡིག་ཀ་ཅ་དང༌། ཏ་
ཙ་མོ་ཡིག་ག་ང་ཞ། །ཟ་ཤ་ས་ན་ར་ལ་ལའོ། །ཞེས་པ་འདིས་བ་ཡིག་གི་འཇུག་ཡུལ་
རྐྱང་པ་དང་མགོ་ཅན་གྱི་བརྩེགས་པ་གཉིས་ཀ་བསྟན་པ་མ་ཡིན་གྱི། རྐྱང་འཕུལ་དུ་
གྲགས་པ་ཁོ་ནའི་འཇུག་ཡུལ་བསྟན་པ་ཡིན་ཏེ། འདིའི་ཐད་ཀྱི་མཆན་བུར། འདིར་
ཡང་ཀ་ག་ས་གསུམ་རྐྱང་བརྩེགས་གཉིས་ཀ་འཕུལ། ར་ལ་གཉིས་བརྩེགས་པ་ཁོ་ན་
འཕུལ། གཞན་རྣམས་རྐྱང་པ་ཁོ་ན་འཕུལ་ལོ། །ཞེས་གསུངས་པའི་ཕྱིར། གྲུབ་སྟེ།
ཀ་རྐྱང་འཕུལ། ག་ནང་བཀག་ཅེས་སོགས་དང༌། བརྩེགས་འཕུལ། བཅིངས་པའི་
བཀྱིགས་ཞེས་སོགས་དང་། ག་རྐྱང་འཕུལ་ལམ་བགགས་ པ་ ཞེས་ སོགས་ དང་།
བརྩེགས་འཕུལ། དུས་སོགས་བགྱངས། ཞེས་སོགས་དང༌། ས་རྐྱང་འཕུལ། །
ཚོགས་བསགས་ཞེས་སོགས་དང༌། བརྩེགས་འཕུལ་བཟོད་བསྲན་ཞེས་སོགས་ཀྱིས་
བསྟན། ར་བརྩེགས་འཕུལ་བཅོམ་བརླག་ཡུལ་དུ་ཞེས་སོགས་དང་། ལ་བརྩེགས་
འཕུལ་ཚོགས་བཟླུམས་ཞེས་སོགས་ཀྱིས་བསྟན། གཞན་རྣམས་རྐྱང་པ་ཁོ་ན་འཕུལ་བ་
རྟོགས་སླ་ཡང་། ན་ཡིག་འཕུལ་བའི་དཔེར་བརྗོད་མི་འབྱུང་བ་ནི། རྗེ་འདིའི་རྟགས་
འཇུག་འགྲེལ་པར། སྔོན་གྱི་དག་ཡིག་འགའ་ཞིག་ན། ན་བཟའ་བནབས་པ་བས་
འཕུལ་ལྡན། ཞེས་པ་དང་། གླེགས་བམ་འགའ་ནའང་སྣང་བ་གྲགས་ཆུང་ཞིང་
དགོས་པ་ཆུང་བས། མཁས་པ་ཕྱི་མ་དག་མི་བཞེད་པ་ལེགས་ཤིང་། གྱོན་པའི་
མནབས་པ་མས་འཕུལ་ཉིད་དོ། །ཞེས་གསུངས་པ་ལྟར་རོ། །དེས་ན་འདིར་ཡང་
ཞེས་པ་རྐྱང་པ་དང་མགོ་ཅན་གྱི་བརྩེགས་པ་གཉིས་སུ་ཕྱེ་བའི་རྐྱང་པ་འདིར་ཡང་
འདོགས་ཅན་གྱི་བརྩེགས་པ་དང་འདོགས་ཅན་མིན་པའི་རྐྱང་པ་གཉིས་ཡོད། ཅེས་
པའི་དོན་ནོ། །དེ་ལྟར་རྐྱང་པ་དང་། འདོགས་ཅན་གྱི་བརྩེགས་པ་དང་། མགོ་ཅན་
གྱི་བརྩེགས་པ་གསུམ་ག་ལ་བ་ཡིག་གི་སྔོན་འཇུག་འཐོབ་པ་ཡོད་ཀྱང་། འཇུག་ཡུལ་
གཙོ་བོ་དེ་ཐོད་དུ་མགོ་གང་ལ་ཡོད་པའི་ཡི་གེ་དེ་དང༌། སྨད་དུ་འདོགས་གང་ལ་ཡོད་
287

པའི་ཡི་གེ་དེ་ཡིན་པ་ནི། མགོ་ཅན་དང་འདོགས་ཅན་ཞེས་པའི་མིང་དང༌། སྒྲ་
གདངས་གཙོ་བོར་འབྱུང་ཚུལ་དང།
པ་སྡེ་ལ་ས་ར་ལ་གསུམ་གྱི་མགོ་གང་ཡོད་ཀྱང་
བའི་སྔོན་འཇུག་མི་ཐོབ་པ་བཅས་ལ་གཟུ་བོའི་བློས་ཞིབ་ཏུ་བརྟགས་ན་ཤེས་པར་ངེས་
སོ། མདོར་ན་རྗེ་ཞལ་ལུ་བ་དང༌། རྗེ་སི་ཏུ་གཉིས་ཀ། ང་ཇ་ཉ་ན་ཛ་ལྔ་རྐྱང་བ་ལ་
བས་འཕུལ་མི་བཞེད་པ་དང༌། དེ་ལྔ་མགོ་ཅན་ལ་བས་འཕུལ་འཐོབ་པར་བཞེད་པ་ལ་
དགོངས་པའི་དབྱིངས་མཐུན་ནོ། ། ཞེས་བརྗོད་པ་ལ་མངོན་སུམ་ལ་བསྙོན་ན་མ་
གཏོགས་ལུང་རིགས་ཀྱི་གནོད་པ་གང་ཡང་མི་འབབས་པ་ལགས། ༈ ལྔ་པ་༑བཏུང་
བ་དང༌། བདུག་པ་གཉིས་མིང་རྐྱང་ཙམ་མ་ཡིན་ཏེ། རྗེ་སི་ཏུས། ཡང་སྐབས་འདི་
དག་ཏུ་བྱ་ཚིག་གིས་གསལ་མི་དགོས་པར་ཡུལ་གྱི་སྒྲ་མཚོན་ནུས་པ། གོས་སོགས་ལ་
བགོ་བ་དང༌། རྟ་ལ་བཅིབ་པ། ཆང་སོགས་ལ་བཏུང་བ། སྤོས་ལ་བདུག་པ། བྱ་བ་
ལ་བརྩམ་པ། །ཟས་ལ་བཟའ་བ། བསླབ་བྱ་ལ་བསླབ་པ་སོགས་དང་། འཆད་
འགྱུར་མ་ནིང་གི་འཇུག་པའི་སྐབས་སུ། གདམ་བྱ་ལ་གདམ་པ། རྩ་ལ་གཟན་པ།
ཡུལ་ལ་བཟུང་བ་སོགས་དང༌། མོ་དང་ཤིན་ཏུ་མོའི་འཇུག་པའི་སྐབས་སུའང་དེ་འདྲ་
མང་དུ་འབྱུང་བ་གོ་དགོས་སོ། ཞེས་གསུངས་པའི་དགོངས་པའི་སྙིང་པོ་གསལ་བར་
བྱེད་པའོ། །གཞན་གྱི་དངོས་པོའི་དཔེར་བསྒྱུར་རོ། །ཞེས་པ་དང་། བདག་གི་
དངོས་པོའི་དཔེར་གཅོད་དོ་ཞེས་པ་ལ་གཅིག་པའི་སྐྱོན་འདུག་གསུང་བ་ཤིན་ཏུ་མ་
བརྟགས་པ་སྟེ། བསྒྱུར་རོ་ཞེས་པ་བསྒྱུར་བར་བྱའོ། །ཞེས་པའི་དོན་དང་། གཅོད་
དོ་ཞེས་པ་གཅོད་པར་བྱེད་དོ། །ཞེས་པའི་དོན་ཡིན་པས། བྱ་བ་གཞན་དང་བྱེད་པ་
བདག་ལ་གཅིག་སྐྱོན་ཡོད་དོགས་མེད། །དགག་གོ། །ཞེས་པ་བྱ་བྱེད་གཉིས་ཀའི་
དཔེར་བརྗོད་དུ་བྱུང་བས་བདག་གཞན་མི་ཕྱེད་པའི་དོགས་པ་འདུག་གསུང་བ་ཐུགས་
མེད་ཀྱང་། སྤྱིར་ཚིག་གཅིག་ལ་དོན་དུ་མ་དང་། དོན་གཅིག་ལ་མིང་དུ་མ་འབྱུང་བ་
མི་འགལ་བར་མ་ཟད་མ་ནིང་བདག་གཞན་གཉིས་ཀ་ལ་འཇུག་པས། དགག་གོ།
ཞེས་པ་ཡང༌། སྔ་ཕྱིའི་ཚིག་གྲོགས་དང་བསྟུན་ནས། དགག་པར་བྱེད་དོ་ཞེས་པ་དང་
མཐུན་ན་བདག་དངོས་དང་། དགག་པར་བྱའོ། ཞེས་པ་དང་མཐུན་ན་གཞན་
288

དངོས་སུ་གོ་དགོས་པ་ལགས། གཅད་དོ་ཞེས་པ་འདི་དུས་གསུམ་གང་དུ་འཇོག་
དགོས་ཤེ་ན། མ་འོངས་པར་འཇོག་དགོས་ཏེ། བཅད་དོ། ཞེས་པ་བཅད་ཟིནད་ཏོ་
སྟེ་འདས་པ་དང༌། གཅད་དོ་ཞེས་པ་གཅད་པར་བྱའོ་སྟེ་མ་འོངས་པ་དང༌། གཅོད་
དོ་ཞེས་པ་གཅོད་པར་བྱེད་དོ་སྟེ་ད་ལྟར་བ་ཡིན་མོད་ཀྱང་འདི་ལ་འཁྲུལ་མཁན་མང་པོ་
སྣང་ངོ།། ༈ དྲུག་པ། མདའ་པ་ཞེས་པའི་པ་ཡིག་དེ་དང་པོར་བདག་སྒྲ་ཡིན་པ་
བདེན་ཡང་སླར་མིང་གི་ཆ་ཤས་སུ་གྱུར་ནས་བདག་སྒྲ་བསྐྱར་དུ་སྦྱོར་དགོས་པ་དུ་མ་
མཐོང་སྟེ། ཕུ་པ་བ། མདའ་པ་བ། ཆང་མ་པ། ཐང་མ་པ། ཞེས་པ་ལྟ་བུའོ། ༈
བདུན་པ། སུམ་ཅུ་པའི། སྦྱར་བ་འབྱུང་ཁུངས་ས་ཡིན་ཏེ། ཞེས་པའི་འགྲེལ་པར།
ས་ནས་རྩྭ་སྐྱེས། ཞེས་པ་ནི། རྣམ་དབྱེ་ངོས་འཛིན་པའི་དཔེར་བརྗོད་དང་། རྟགས་
འཇུག་གི། དེ་དག་ནང་གསེས་གང་འཇུག་པ། །མཐར་སྦྱར་འོག་མའི་མིང་དོན་
ལས། །ཞེས་པའི་རྒྱས་བཤད་དུ། ས་ལས་རྩྭ་སྐྱེས། ཞེས་པ་ནི། འོག་མའི་མིང་དོན་
ལ་བརྟགས་ནས་མིང་གོང་མའི་མཐར་རྣམ་དབྱེ་གང་འཐོབ་ཀྱི་དཔེར་བརྗོད་ཡིན་པས་
ཟློས་སྐྱོན་མེད་དམ་སྙམ་སྟེ། དཔེར་ན་ཁྱེད་རང་གི་དྲི་བ་འདིར་དོགས་གཅོད་ཞུ་ཞེས་
པ་མང་དུ་སྣང་ཡང་ཟློས་སྐྱོན་མེད་པ་བཞིན་ནོ། །ཞར་བྱུང་ད་དྲག་རྟག་ཐོབ་དང་
འདས་ཐོབ་ཀྱི་དཔེར་བརྗོད་གང་རྒྱས་དགོས་གསུང་བར། རྗེས་འཇུག་ག་ང་བ་མ་
བཞིའི་མཇུག་ཏུ་སའི་ཡང་འཇུག་དང་། ན་ར་ལ་གསུམ་གྱི་མཇུག་ཏུ་དའི་ཡང་འཇུག་
གམ་ད་དྲག་ཏུ་གྲགས་པ་དེ། བཀླགས་སོ། །ཀློགས་ཤིག །བསྐྱངས་སོ། །སྐྱོངས་
ཤིག །བསླབས་སོ། །སློབས་ཤིག བསྒོམས་སོ། །སྒོམས་ཤིག །བསྟནད་ཏོ། །
སྟོནད་ཅིག །།བསྒྱུརད་ཏོ། །སྒྱུརད་ཅིག །བསྩལད་ཏོ། སྩོལད་ཅིག །ཅེས་པ་ལྟ་
བུའི་འདས་ཚིག་དང་། བསྐུལ་ཚིག་ལ་ངེས་ཅན་འབྱུང་བར་མཐོང་བ་དེ་བདག་རང་
གི་འདི་སྐབས་ཀྱི་གོ་ཚུལ་དྲག་ཤོས་ཡིན་པས་ཐུགས་ལ་བབས་ན་རིགས་འགྲེ་སྦྱོར་བར་
མཛོད། མིང་རྐྱང་ལ་ས་དའི་ཡང་འཇུག་ཡོད་པའང་མཐའ་ཡས་ཀྱང་རྒྱུ་མཚན་འདི་
ལ་བརྟེན་ནས་ཡང་འཇུག་འཐོབ་པར་འདུག་སྙམ་པའི་ངེས་ཤེས་བདག་རང་ལའང་
མེད་པས། སྔོན་གྱི་ཡིག་རྙིང་དང་རྗེ་སི་ཏུའི་འགྲེལ་ཆེན་དང་དེའི་མཐར་རྣམ་དབྱེ་
289

དང་ཚིག་ཕྲད་གང་བདེ་སོགས་ལས་མཁྱེན་པར་མཛོད་ཅིག
།སྨྲས་པ། དར་བབ་ལང་ཚོའི་མེ་ཏོག་རྒྱས་པའི་དབྱར། ། ལེགས་བཤད་
གསར་པའི་ཆུ་ཆར་འགའ་འབེབ་ཀྱང༌། །ད་ཀོ་བགྲང་བྱའི་འབྲས་ཁུར་ལྕི་བའི་
སྟོན། །ཚིག་འགའ་སྨྲ་ལའང་ངལ་བའི་དྲི་བཞོན་ལྡང༌། །དེ་ཕྱིར་ཚིག་དོན་སྙིང་པོར་
བསྒྲིལ་བའི་ལན། །ཚིག་རེར་ངལ་རེ་བསོ་བཞིན་ཕུལ་བ་འདི།། ལྷ་སྲས་མཆོག་གི་
ཐུགས་དོགས་མུན་པའི་དཔུང་། །སེལ་བའི་སྣང་བྱེད་མཆོག་ཏུ་འགྱུར་བར་སྨོན། །
ཞེས་དབུས་གོང་དཀར་རྒྱ་མཚོའི་ལྷ་སྲས་མཆོག་གི་དྲི་ལན་དུ་དགེ་སློང་དྷརྨ་བྷ་དྲས་
ཤིང་འབྲུག་རྒྱལ་ཟླའི་དམར་ཕྱོགས་དགའ་བ་གཉིས་པར་ཕུལ་བ། མངྒལ་ཤྲི་ཛྭ་ལ་ཛི་
བུ་དྭི་བཱལངྐ་ར་བྷ་ཝ་ནྟུ།